GiliGold/VAD_KnessetCorpus huggingface dataset:
אבי ביטון: אנו צמצמנו בשנה האחרונה כחמישים אחוז מקומות החניה, היום אנו מאפשרים לחנות עד קו העמודים השני מכיוון שכבוד הרב הסביר למה הכותל צריך להיראות כאתר קדושה ולא כמגרש חניה, חמישית מהשטח מוקצה לנכים זאת אומרת שמונה חניות, יש ארבעים מקומות חניה דרך אגב זה לא כולל את הנכים הקשים שצריכים רכב עם מעלון שאותו אנו מכניסים לפנים משורת הדין אחרי קו העמודים.
אורי מקלב: המכוניות האלה –
אבי ביטון: חוץ מהשמונה יש עוד מקום לשש רכבים.
אבי ביטון: זה אקסטרה, ההנחיה היא דרך אגב לקציני הכותל ומפקד הכותל שנכים הם בראש סדר העדיפויות זו ההנחיה שאני מעביר ואני יודע שהיא גם מבוצעת בשטח.
אורי מקלב: איך אדם צריך להוכיח שהוא מוגבל ?
אבי ביטון: קודם כל תעודת נכה, מעבר לזה התרשמות של השוטר גם אם אין לו תעודת נכה.
אבי ביטון: אדם מוגבל אדם קשיש הוא גם מאפשר לו, מעבר לזה אני באמת מציע ואני חושב שצריך ליצור איזה שהוא קו תקשורת, באים אנשים מוגבלים מבוגרים, חולים ללא תעודת נכה שרוצים לבוא ולבקר בכותל ואני מוכן לקחת את זה על עצמי בהיבט של מספר פלאפון מיוחד לאנשים האלה ששוטר יענה ויתאם ויגיד להם אם היום אפשר או אי אפשר, יש כוננות בהר הבית ולכן הרחבה מלאה בכוחות משטרה, נכה לא צריך לתאם –
אורי מקלב: בעצם כשאתה מרים את הכפפה הזו עישנו את הדיון –
אבי ביטון: אני יגיד לך מה אנו מתכוונים, זה לא רק לתאם אם לנכים הקשים שלא רק יש להם נכות ניידות אלא הם רתוקים לכסא גלגלים עם המכוניות האלה, איך הם נקראים בהגדרה מקצועית של הנכות זו תעודת נכה לא רגילה.
אבנר עורקבי: ציור של כסא גלגלים.
אורי מקלב: צנעת הפרט, אדם שלא רוצה שידעו עליו אבל יש מקומות שאתה צריך להגיד ביטוח לאומי וכד' .
אבנר עורקבי: כשאני נכנס הוא מיד רואה את התו נכה עם הסימן של הכסא גלגלים יש סימן של משולש ויש סימן של כסא גלגלים וזה יותר קשה זה בטוח שהנכה הוא קשה ניידות.
שמואל רבינוביץ: יש מספר בעיות, בעיה ראשונה שאנשים מגיעים במכונית נכה אבל הנכה לא נמצא בפנים הדבר השני אני לא חושב אבי שיש כזה מושג יום גם אם יום הכי היערכות שנכה לא יוכל להיכנס אני מקבל שכאשר יש ההערכות לא יכנס לא רב לא עסקן,
אבי ביטון: ויום של התרת נדרים?
שמואל רבינוביץ: במקרה כזה בוא נדבר קודם על הימים שיש בהם היערכות משטרתית לא בעיה של כמות אנשים במקרה כזה אני חושב שבוא ניקח את יום שישי אחרון, היום הרב הופמן שהוא מכיר ואני הייתי צריך להתערב שהוא ייכנס וזה צריך להיות באופן אוטומטי, שוטר צריך להשאיר את המקומות זו צריכה להיות הוראה ברורה.
שמואל רבינוביץ: לגבי נושא של ימי חול המועד, סליחות וכדומה במקרה כזה רבותי כניסה של רכב נכה על אנשים זה פשוט -
אורי מקלב: לא מדובר על ימים כאלה.
אבי ביטון: יש ימים של היערכות שכמעט מלאים את רחבת הכותל וחניה של הנכים סמוך לדלתות החרום וכישיש עשרות אנשים בכותל כל מכשול שחוסם את הציר למנוסת קהל במקרה של אירוע או אסון המוני זו מלכודת מוות, ולכן בימים האלה אנו מצמצמים את החניה ולא מאפשרים בכלל לרכבים להיכנס גם בצד לגמרי זה גם דלתות חרום כל החזית הדרומית ולכן בימים שיש עשרות אלפים בכותל אנו לא מאפשרים מהיבט בטיחות כי אם יהיה חס וחלילה אסון המוני שיהיה לקהל מעבר חופשי לצאת מהכותל.
שמואל רבינוביץ: בוא נגדיר את הימים והם ברורים ופשוטים, ימי סליחות בעשרת ימי תשובה בערבים אי אפשר להגיע אל הכותל המערבי והוא מלא.
שמואל רבינוביץ: בעשרת ימי תשובה מראש השנה ועד יום הכיפורים בערבים משעה שמונה בלילה עד שעות הבוקר המוקדמות יש אלפים של אנשים, שניים מדובר על ברכת כוהנים ולדעתי גם בימי חול המועד בשעות הערב כי אתה לא יכול לדעת, אתה יכול לתת את האישורים אבל אתה לא צפית באים עשרות אלפי אנשים ואתה לא יכול להיכנס לעיר העתיקה.
אורי מקלב: יש לי הצעה בעצם משולבת בין הצעת הועדה והנכים להצעה שלכם ושל המשטרה שיהיה מוקד שאנשים יוכלו להזמין עד שלש פעמים בשנה ויהיה לכם יומן שלכם בימים שאמרתם וגם ימים נוספים, התרת נדרים, ימי שני וחמישי לפני הצהריים ועוד ימים כאלה וכאלה.
אורי מקלב: קח את יומן השנה תוריד ממנו שליש אבל בימים אחרים שהוא יוכל לקבוע מראש.
אורי מקלב: מגיע מצפת נותנים לו הוא הזמין מקום ואתה נותן אולי רק שניים שלושה מקומות אבל ארגון הנכים הקשים האלה יוכל לפרסם לחבריו, יש אפשרות ויש מספר טלפון אתה מזמין לעוד חודשיים שאתה רוצה לבוא בתאריך זה וזה, יום השנה להגיע ורק לא בערב, אתם גם תקבעו את השעות ובזמן הזה רק אם קורה משהו חרום הוא לא נכנס.
שמואל רבינוביץ: אתה אולי עונה לאותם נכים אבל אתה לא עונה לא לקשישים, אלה שחולים אי אפשר אני חושב שהימים שבהם נכה לא יכנס אל הכותל המערבי הם בודדים כל הזמן אני אומר -
אורי מקלב: אני מדבר בכל אופן על אותו נכה שמגיע מצפת וזה אמיתי הוא רוצה לבוא.
אבי ביטון: לדעתי הרב צודק הבעיה היא לא עם הנכים, הם בדרך כלל נכנסים.
אורי מקלב: אבל לא פעם מי שנסע את כל הדרך הארוכה הוא הגיע מירושלים והוא חולה הוא עם מכשיר הנשמה צמוד.
שמואל רבינוביץ: הועדה כבר קיבלה הישגים -
אורי מקלב: מה שאמרתם מקבלים את זה שצריך לצאת לקראת ואין מקומות וכשלא נותנים לאף אחד הם האחרונים שלא נותנים להם אבל בכל זאת איזה ערוץ אחד שהם ידעו שהם יכולים לצאת לפי דעתי זה לא הרבה אבל אותם הנכים הקשים שאנו יודעים ואנו אומרים להם אין דבר כזה אם אתה רוצה להגיע לכותל עם הרכב שלך ואבנר הוא מייצג אותם והוא הטוב שביניהם והוא יודע שבעוד חודשיים יש לו תור והוא מוזמן ואם לא קרה משהו חרום בדרך מאז שיצא והוא שואל, רק מקרה חרום הוא נכנס לכותל.
שמואל רבינוביץ: אנו חיים בכותל, אדם לא מתכונן ולא מכין תכנונים לחודשיים, בשונה מאנשים בריאים שיש להם יומן מתוכנן וביום הזה הם עושים סיור בירושלים.
אורי מקלב: יש נכים שלא מגיעים אליך והם לאו דווקא עם זקן ופאות וכשהם היו פה לא חשבתי שהם רוצים לבוא לכותל, לא חשבתי, אבל אלו אנשים שרוצים להגיע גם כן, הם לא יודעים להתמודד עם זה, זה לא סוג הנכים שיש להם ב.
אורי מקלב: מ.
אורי מקלב: ו.
אורי מקלב: יש לו משיהו בכותל אלא הוא לא היה שנים בכותל והוא לא הולך עם כיפה ולא עם זקן והוא מכיר אותם ואבנר מייצג אותם זה לפעמים גם אישה נכה היא רוצה להגיע וכמו שאתה מכיר בסליחות יש מנגד מבוגרים באותו סגנון ואני אומר לך שעשינו מהלך יפה מאד אבל האלה ובשביל זה אבנר נמצא פה והוא מייצג אותם ומכיר אותם וזה לא הרבה אבל אנו עומדים הנכים הקשים שמזמינים מראש -
שמואל רבינוביץ: חוץ מהימים מה שאומר אבי שהוא יוציא הנחיה ברורה שחוץ מהימים שבהם זה בטיחות שאי אפשר להיכנס עם רכב ואלו ימים בודדים בשנה, עשר הימים שנים עשר ימים יכניסו תמיד בסדר עדיפות ראשונה אנשים עם מוגבלות קשה של ניידות לא כמובן מי שיכול ואז במקרה כזה אני חושב שתבוא ברכה על כולנו.
אבנר עורקבי: אני רק רוצה להעיר שהשנה אני הצלחתי להגיע לברכת כוהנים נכנסתי לפנים ואני יוכל להראות את זה באתר שלי.
אורי מקלב: אבנר מהוועדה הקודמת היה אפילו קצת בפרץ רגשות והיום אני רואה שאתה יותר...
אבנר עורקבי: פה ההערה שלי קטנה, תראו אני לא יכול ובימים שאני יוכל להיכנס לכותל זה הבעיה שלי תמצאו לנו פתרונות, אפילו בחוץ, יש בכניסת הכותל איפה שהאוטובוסים חונים יש רחבה קטנה שנוכל להעמיד את האוטו שלנו שמה או שקרה לי פעם שלא נתנו לי בכלל להיכנס לכותל, אמרתי לו שמע אני יעמוד פה איפה השוטר הוא אומר לי תחנה אבל חצי שעה, אמרתי לו מה אכפת לך?
אבנר עורקבי: הפכתי את האוטו שלי הייתי צריך להתהפך עם האוטו שלי כי זה נגד הכיוון ואוכל לפתוח את המעלון כלפי חוץ היה לי כסא גלגלים רגיל והיה לי קשה אבל התאמצתי כי רציתי להגיע לכותל.
אורי מקלב: יוסי אתה רוצה להוסיף?
יוסי קורצוויל: אני רוצה להוסיף כי אנו רגישים מאד לנכים עושים להם סיורים, המחלקה האונקולוגית בהדסה עין כרם בקשר איתנו אנו מכניסים נכים, עכשיו יש מעלה השלום זה איך שיוצאים משער האשפות ימינה שם אם היו עושים כמה חניות לנכים גם בימים של ברכת כוהנים וסליחות יכלו לעמוד שם.
יוסי קורצוויל: זו אפשרות כשאין ברירה אפילו כשרחוק הם גם לא צריכים להגיע לעיר העתיקה הם יכולים להגיע מבחוץ מסילוואן מואדי ג'וז.
יגאל לוי: גם אם זה לא יהיה פתרון לאבנר, יהיה פתרון לאחרים לקשישים.
יגאל לוי: עכשיו גם כשאתה יורד מהרובע היהודי לכותל סמוך לפורת יוסף יש שם איזה שש חניות שהעירייה גובה על זה תשלום עכשיו זה ליעל אולי כדאי לסמן את זה בחניות נכה באופן קבוע.
אורי מקלב: כדאי לך לא הגיע לעיר העתיקה בימים האלה .
שמואל רבינוביץ: אני לא מאמין שאפשר, רבותי יש נכה בימים רגילים רוצה להיכנס אם יש מגרש חניה זה מיועד עבורו עוד לפני כולנו לפני העובדים בכותל לפני כל אחד ואחד.
שמואל רבינוביץ: לגבי הנושא של ברכת כוהנים אפשר לעמוד בירידה אבל בסליחות אי אפשר לעשות את זה ובימי חול המועד אחרי צהריים או לפנות ערב שהעיר העתיקה מלאה אנשים ולא אני נכנס ולא אדמו"ר נכנס.
אבנר עורקבי: יום ירושלים .
שמואל רבינוביץ: אף אחד לא יכול להיכנס רבותי.
שמואל רבינוביץ: השנה ניסינו בחול המועד שאטל כזה והעלנו קשישים משער האשפות עד הכותל אולי אפשר גם לנכים.
אורי מקלב: יגאל אתה רוצה להוסיף משהו ?
יגאל לוי: אני אומר לגבי הנגישות, הרב ערני לזה וגם אבי ומהניסיון שלי שאני נמצא שם כבר 13 שנה אני כן רואה שהשוטרים מכניסים, יש ימים מורכבים לכן אנו כל הזמן מחפשים פתרון כמו שעשינו השנה עם הקולנועיות האלה הבאנו שתיים של שמונה אנשים שמתי שני נהגים ואלו לא רק קשישים הלכנו ובאנו.
יעל מרום אבישר: איפה זה היה?
יגאל לוי: באשפות למטה איפה שהאוטובוס, אבי לא נתן להם לעשות בדיקה נכנסנו דרך שער רכב.
יעל מרום אבישר: מבחינת עיריית ירושלים צריך גם לחשוב על עוד אלטרנטיבה להגיע, אני יודעת שהאוטובוס שנוסע קן 38 שנכנס ומגיע לכותל זה אוטובוס נגיש וזה עוד אופציה ואולי צריך לחשוב על שאטלים נגישים, הראנו שמה שיוחלט בעניין החניה זה באחריות שלכם.
אבנר עורקבי: חבל שאין פה נציג של אגד.
אורי מקלב: האם יש תוכנית לעיריית ירושלים להקים שאטל דהיינו מקום חניה מחוץ לכותל לא יודע איפה זה התפרסם בשם עיריית ירושלים?
יעל מרום אבישר: עיריית ירושלים, הסיכום של סגירת העיר העתיקה עם המשטרה ועם עריית ירושלים חניה מבחוץ עם שאטלים.
אורי מקלב: החלום של אורי ראש עיריית ירושלים לשעבר שמודע לעל הבעיות הללו.
אורי מקלב: לצערנו הגדול זה לא מומש כל העניין הזה ולא קשור לנכים גם בלי נכים יהודי בשעות היום שיכול היה להגיע ולכן למרות שהייתה כוונה להאריך את סגירת העיר העתיקה כל זמן שלא תיפתר בעיית השטאלים לא יכול להתבצע, ולכן העיר העתיקה סגורה רק מתשע ועד שש בערב זה בעיה לא רק לנכים כלל אוכלוסיה.
אבנר עורקבי: כמו שאתה יודע אפילו על זה הגישו הערבים עתירה לבית המשפט.
אורי מקלב: מדובר על איזה מעלית אחרת.
אורי מקלב: למעשה יש תוכנית לעיריית ירושלים על שאטל -
יעל מרום אבישר: כרגע אני לא מעודכנת עדיין אני אבדוק את זה.
אורי מקלב: תעלי את הנושא בעיריית ירושלים על שאטל שהוא מחוץ ואפשר להגיע עם רכבים מיוחדים שיביאו את האנשים אנו נעשה את שלנו נציב את הנושא -
אליהו ישי: אני כבר 15 שנה קשור לנושאים של מקומות קדושים ואני יודע שגם המשטרה –
אורי מקלב: יעל מרום אבישר היא מנהלת מחלקת נגישות בעיריית ירושלים ועו"ד ליפשיץ הוא היועץ משפטי של משרד התיירות.
אליהו ישי: אני אחראי על המקומות הקדושים.
אבנר עורקבי: יש לי הערה קטנה אתם יודעים, בעברי הייתי נוסע עם כסא גלגלים רגיל עד לא מזמן עד אחרי הניתוח הזה כשאני ניגש לכותל או כשיש מדרכות עם כסא גלגלים זה סיוט שלם.
אליהו ישי: בשביל זה יש חוק וזה ישתנה בעז"ה.
אבנר עורקבי: אני נהנה מהריקוד והגב שלי שמח ואחרי זה נהנה מכאבים.
אורי מקלב: אתה יודעת מה קרה לראש עיריית ירושלים שבוע שעבר הוא נפל במהמורה בכביש.
אבנר עורקבי: אני מחפש בכותל תמיד את הצד איפה שהחפירות יש שם דרך נוחה יותר.
אליהו ישי: אני מכיר את המערכת והיא תמיד שקדה לעזור לנכים אבל אני רוצה כן להגיד בשולחן הזה דבר שאמרתי גם לחברות קדישא וטיפלתי בו בעבר עם כל הרגישות גם אתה יגאל וגם המשטרה אבי חייבים כך וכך זמן לשיקול דעתכם לרענן את ההתנהגות ברגישות לנכים זה דבר חשוב כי לפעמים מאבדים קצת את הרגישות ויוצא שאנשים נפגעים ושוב זה לא מתוך ביקורת אלא שנגיד לעצמנו.
אורי מקלב: אני רוצה להגיד שיש לנו צוות מקצועי והנחיות המקצוע היא להתייחס בכבוד לנכים ואם כבר נגענו בנושא הזה יורשה לי אחרי שדיברנו אחרי החג באמת חג מוצלח היה מתח והכול, הייתה לי הערה לגבי ותיקין לגבי הכניסות שהיה צריך להיות יותר מהר כיון שאנשים המימד של הזמן מאד חשוב להם כי הם רוצים להספיק את הנץ החמה ועיכוב של עשר דקות בבדיקות גרם לאחר את התפילה והרב קיבל את זה ואני אומר גם לך את זה אבי, לפעמים השוטרים שבשטח עושים איזו עבודה סיזיפית כזו אבל יש לפעמים איזו אפטיות זה נראה כזה חוסר ולא כולם ולא בכל זמן בדרך כלל הם מאירי פנים אבל לפעמים זה נראה שהוא מתוסכל וצריך לקרוא ליגאל או לכל מי שאחראי וצריך להנחות אותם.
אורי מקלב: אני יודע שאתה ודאי עושה את זה אבל אני אומר את זה גם מהצד שלנו שגם בהתנהלות אפשר לשפר את היחס.
אורי מקלב: קודם כל אני מודה לכם מאד שבאתם ומעריכים את העבודה הגדולה שאתם עושים.
אורי מקלב: הכותל הוא דוגמא מכל הבחינות להתנהגות מיוחדת בכל צורה עם ביטחון ובשמירת כבוד המקום ובצורת ההתייחסות על הכול גאוותינו ואנו מודים לכל האנשים ולא חוסכים בהזדמנות לעשות את זה.
אורי מקלב: אנו גם מאד מברכים.
אורי מקלב: קודם כל נודיע לציבור על סיבות ביטחוניות ומספר המקומות של חניות בכותל צומצם או הוגבל למספר מאד מסוים אשר על כן ואף על פי כן מתוך זה חלק נכבד מתוך מוקמות החניה הוקצו לנכים בעלי מוגבלויות קשות בלבד ונעשה מאמץ במשך כל הזמן לתת הנחיה היא עדיפות ראשונה לנכים לכך נוצרו החניות האלו וחוץ מאשר לצורך ביטחון ומנהלה וההגבלה שתהיה לנכים היא רק בימים מאד מוגבלים במשך כל הימים גם בקשים וגם בימים של לחץ נעשה כל מאמץ לתת לנכים.
אורי מקלב: מעבר לכך המשטרה ומי שמסדר לנכים הקשים מאד, יהיה קו טלפון ומקום שאפשר להזמין מראש לימים מסוימים אנו נפרסם זאת והם יפרסמו באתרים אחרי זה ובאתר של העירייה ואתרי נכים מספר הטלפון ששם תינתן האפשרות לנכים ומספר מוגבל בשנה ככל האפשר נכי ניידות קשים הצמודים בעלי מוגבלויות קשות.
אורי מקלב: אני זוכר שגם במירון אמר לי שמע הכנסתי פה את הרב עם האישור, הרכב הגיע ובסוף יצא עם איזה מישהו עם חולצת גולף איזה תורם של חסידות מה זה הרבי שאל אותי?
אורי מקלב: בלי זקן ככה בצורה כזו?
אורי מקלב: הוא אומר לי והגיע אלי.
אליהו ישי: צריך להגדיר שלא יקרה שכל איש שמלאו 64 יתקשר לטלפון.
יעל מרום אבישר: אפשר לשים הודעה מוקלטת בימים מסוימים ולמנוע מראש את הטעויות.
אורי מקלב: עו"ד ליפשיץ, הגיע יום אחד בבוקר לכותל אחד אני אדמו"ר הוא אמר אמרו לו לא מכירים אמר בלילה חלמתי שאני אדמו"ר אמר לו המאבטח שאתה חלמת זה כלום החסידים צריכים לחלום.
אורי מקלב: .. רבותי נסיים את הדברים אנו מודים לכולם ושאר הדברים אתם כבר תדברו.
אורי מקלב: אני מקדם בברכה את כל המשתתפים כאן.
אורי מקלב: הדיון היום הוא דיון חוזר ואני מקווה שהוא יהיה דיון מסכם לשתי ישיבות שקיימנו בנושא, הראשון היה במרץ 2010 והשני ביולי 2010.
אורי מקלב: היום למעשה זו ישיבת מעקב על המסקנות והטיפול בנושא החניה למבקרים בבתי חולים.
אורי מקלב: בעיקרון משתתפי הדיון מכירים את הנושא, אבל מאחר ואנחנו בשידור נאמר מספר משפטים בנושא.
אורי מקלב: אנחנו יוצאים מנקודת הנחה שהחניה בבתי החולים הוא שירות נלווה או שירות חיצוני שנותנים בתי החולים.
אורי מקלב: אנחנו עדים היום שבקניונים ובחנויות גדולות חניה חינם כדי להקל על המבקרים והקונים.
אורי מקלב: החניה בבתי חולים הוא שירות חיוני מאוד גם למטופלים החולים וגם למבקרים ולסועדים את החולים.
אורי מקלב: נכנסו חבריי חברי הכנסת.
אורי מקלב: אני מקדם אתכם בברכה על כך שאנחנו צריכים לשבור פגרה מאחר והנושא חשוב, גם במסגרת ביעור חמץ צריך להוציא דברים שממש החמיצו כאן על שולחן הוועדה.
אורי מקלב: זו הפעם השלישית שאנחנו דנים בנושא הזה, לכן מצאנו לנכון לקיים את הדיון הזה במהלך הפגרה.
ציפי חוטובלי: אדוני היושב ראש, אני רוצה לברך אותך, הנושא הזה לא יורד מסדר היום שלי.
ציפי חוטובלי: אני רוצה לומר לך שמגיעות אלי כל הזמן פניות ציבור שמרגישים שזה העוול הכי גדול שנגרם להם כשהם באים לקיים את המצווה הכי בסיסית, מצוות ביקור חולים.
אורי מקלב: אני מודה לכם שהגעתם לדיון.
אורי מקלב: גם לחברי הוועדה, חברת הכנסת יוליה שמאלוב ברקוביץ' שמשתתפת בכל הדיונים שנוגעים לבעיה הצרכנית ממדרגה ראשונה.
אורי מקלב: כמו שאמרה חברת הוועדה, חברת הכנסת, ציפי חוטובלי, אנחנו מסתכלים על הנושא הזה ממבט צרכני גרידא מתוך פניות הציבור שמגיעות אלינו בנושא הזה.
אורי מקלב: חברת הכנסת רחל אדטו שלה יש את הניסיון הרבה שנים מהצד השני כסגנית מנהלת בית החולים שערי צדק וכרופאה וותיקה.
אורי מקלב: היום היא מעשירה אותנו בידע ומניסיונה בכל נושא בריאותי רפואי.
אורי מקלב: אני חושב שאחד השירותים החשובים שהמדינה נותנת זה בתי חולים.
אורי מקלב: אני לא יודע אם מישהו ערך סטטיסטיקה של מספר המבקרים שמבקרים מדי שנה בכל בתי החולים בכל הארץ.
אורי מקלב: אין לי ספק שבתי החולים הם אחד מהמקומות המבוקרים ביותר בארץ, כמה בתי חולים יש בארץ?
רחל אדטו: 23 בתי חולים כלליים, יש גם בתי חולים גריאטריים, ופסיכיאטריים.
אורי מקלב: 23 בתי החולים הכלליים בהם עיקר הבעיה.
אורי מקלב: באופן יחסי, אין ספק שמספר המבקרים בבתי החולים הוא גדול מאוד.
אורי מקלב: כמובן יש גם את החולים, את צוות בית החולים, המבקרים וסועדי החולים.
אורי מקלב: בוועדה אנחנו מבדילים בין מבקר שבא לביקור פעם אחת או לסועד חולה שנמצא לידו באופן קבוע.
אורי מקלב: חלק מהתפיסה שנושא החניה הוא שירות לא אקסטרה אלא התפיסה שהוא חלק מהשירותים הרפואיים שבית החולים נותן.
אורי מקלב: לא מדובר בחניה ליד אצטדיון כדורגל, לא בחניה של קניון, זה לא עוד שירות שבית החולים נותן כמחולל הכנסות.
אורי מקלב: יש שירותים שבית החולים מספק כמחוללי הכנסות כמו בית קפה, חנות מתנות שהם שירותים שבית החולים והחולים יכולים להתקיים בלעדיהם, אבל החניה בבית החולים זה צורך הכרחי לחולה עצמו.
אורי מקלב: הרי מדובר באדם שמשתמש בחניה הם או החולה עצמו או מי שבא לסעוד או לבקר אותו.
אורי מקלב: ביקורי חולים זה לא דבר בגדר נימוס בלבד אלא כדבר ערכי וגם כמצווה חשובה מאוד.
רחל אדטו: בתי הקפה שליד בית החולים בהם האנשים שנמצאים ומלווים חולים 24 שעות ואין איפה לשתות ולאכול, למה אתה חושב שזה לא אותו דבר?
אורי מקלב: גם אני חושב שזה חיוני, אבל אם בית החולים היה נותן את השירות חינם או במחירי עלויות, אבל בתי קפה הם מחוללי הכנסה באמצעות זכיינים, אני לא אומר שזה דבר לא חיוני והוא בהחלט חשוב, אבל אדם שמגיע לסעוד חולה יכול להגיע עם טרמוס.
אורי מקלב: אני מדבר על השירותים הרחבים שניתנים כמו מכונות קפה, עגלות שמגיעות עם קפה.
אורי מקלב: היום יש בתי חולים עם קניונים שלמים שצמודים לבתי החולים, אין ספק שזה חלק מהעניין גם כדי שאנשים יעבירו את הזמן אבל המטרה המודעת היא לחולל הכנסה - על זה אני לא אקיים דיון.
אורי מקלב: אנחנו מבדילים בין השירותים האלה לבין החניה.
אורי מקלב: לכן כל מה שנוגע לחניה צריך להיות פתוח לביקורת שלנו.
אורי מקלב: אגב, אני לא יודע כמה מתערב כרגולטור בעניין, אבל בחניה הוא כן מתערב והוא מוציא חוזרים.
אורי מקלב: החוזר האחרון שיצא בנושא הזה היה בשנת 2008.
אורי מקלב: רואה בחניה חלק מהשירות הניתן לחולה.
אורי מקלב: מי שמתמצא יודע שמי שרוצה להקים בניין מסחרי או משרדי הוא חייב להקצות חניה לציבור.
אורי מקלב: זה לא בחינם, לא יתכן מצב שהוא ייקח את כל החניון, אפילו לפי התקן צריך להקצות מקומות חניה לפרסונל או לעובדי המשרדים, הוא חייב גם להקצות חלק ממקומות החניה לציבור הרחב.
אורי מקלב: אנחנו גם יודעים שלא כל בתי החולים הם מקשה אחת, יש בתי חולים שנמצאים בתוך מרכז עירוני ששם הבעיה אחרת - - -
ציפי חוטובלי: למעט בית החולים איכילוב, כל בתי החולים נמצאים במקומות שאפילו הנגישות בתחבורה ציבורית היא קשה.
אורי מקלב: עם בתי החולים שנמצאים במרכזי ערים צריכים להתמודד בנושא החניה באופן אחר, דהיינו המחיר צריך להיות זול יותר מעלות בחניון קרוב.
אורי מקלב: מאחר ואנחנו לא מדברים על מאות בתי חולים בארץ וגם לא בעשרות רבות של בתי חולים.
אורי מקלב: אמרנו שמדובר על כ- 23 בתי חולים ואפשר לטפל בנושא הזה באופן פרטני.
אורי מקלב: אתם חברי הכנסת אמרתם נכון שרוב בתי החולים מרוחקים ממרכזי העיר, כך שהתחבורה הציבורית היא לא אלטרנטיבה.
אורי מקלב: לא מדובר רק על שעות הביקור והשעות של מי שסועד חולה אלא באופן כללי בעניין הנגישות של התחבורה הציבורית וכדומה.
אורי מקלב: עד היום טיפלנו בנושא הזה משני היבטים, ראשית מההיבט המהותי-ערכי שצריך לאפשר חניה ניגשה וזמינה למבקרים ולחולים למאושפזים.
אורי מקלב: קיבלנו גם פניות על כך שרוב מקומות החניה הקרובים ניתנים לפרסונל ולחולים ומקומות החניה המרוחקים יותר מיועדים למבקרים.
אורי מקלב: יש בית חולים גדול בארץ שהמצב בו השתפר, כמו למשל "הדסה" שעד לא לפני הרבה זמן מהכניסה לשטח בית החולים ועד להגעה לחולה או למחלקה זה היה כעשרים דקות ואולי יותר, לרדת לחניון, להיכנס, להמתין לאוטובוס שלוקח לכניסה כך שבנוסף לחניה האדם משקיע זמן רב.
אורי מקלב: זה בחלק הערכי.
אורי מקלב: בנוגע לחלק המעשי, דיברנו שהחניה צריכה להיות נגישה וזמינה ושהחניה לא צריכה להיות משיקולי הכנסה.
אורי מקלב: גם אם זה מועבר לזכיינים החניה צריכה להיות מבוקרת ויש להתייחס לזה כשירות לאנשים.
אורי מקלב: דיברנו גם שיש אנשים שהם לא מבקרים אלה חולים שבאים לקבל שירות קבוע או חולים אמבולטוריים, חולים שמגיעים פעם-פעמיים בשבוע לקבל טיפול רפואי ולא מתאשפזים.
אורי מקלב: יש גם חולים שמאושפזים תקופות ארוכות והנלווים והסועדים אותם נמצאים איתם באופן מלא, בין אם מדובר בילדים חולים שלפי בקשת בית החולים צריך להימצא לידים מלווה במשך כל זמן האשפוז, וכמובן יש חולים שמאושפזים תקופות ארוכות כמו חולי אונקולוגיה שמלווים כל הזמן על ידי בני משפחה.
אורי מקלב: אנחנו יודעים שעניין החניה מעיק מאוד על המבקרים.
אורי מקלב: אנחנו מקבלים תלונות רבות בעניין הזה וגם בנוגע למחיר.
אורי מקלב: ההוצאה החודשית של מי שמגיע כל יום לבית החולים יכולה להגיע לסכום גדול מאוד, וגם אם לא מדובר רק בבן משפחה או בקרוב אחד שסועד את החולה, כל אחד הוא בפני עצמו, זאת אומרת שיש כמה בני משפחה שמשלמים עבור החניה גם אם מדובר בחניה אחת במשך היום.
אורי מקלב: כך שאם לחולה יש משמרות של שניים שלושה מלווים התשלום הוא כפול ומשולש ביום אחד.
ציפי חוטובלי: ישנם בתי חולים שבהם אתה משלם עבור שעה אלץ את אותו מחיר שאתה משלם ליום שלם, כלומר גם אם אתה נכנס לרבע שעה או עשרים דקות אתה משלם מלא.
אורי מקלב: זיהנו שאין אחדות במחיר, יש מקומות שהתשלום הוא יומי החל משעה 12:00 בלילה ונגמר לפני חצות הלילה.
אורי מקלב: יש מקומות שמאפשרים לך יציאה אחת או שתיים, ויש כאלה שאם יצאת אתה צריך לשלם מחדש.
אורי מקלב: על הדברים האלה דיברנו בוועדות הקודמות.
אורי מקלב: לצערי המצב לא השתפר ואף נעשה גרוע יותר.
יוליה שמאלוב-ברקוביץ: אני זוכרת, שבזמנו ישבנו באחת הוועדות האחרונות ואמרנו שאם המצב לא ישתפר אנחנו נגיש הצעת חוק בעניין הזה.
אורי מקלב: ישבנו עם ונגיע לזה מיד.
אורי מקלב: המצב כידוע לא השתפר, המחירים עלו.
אורי מקלב: בנוגע הפטור, מאחר שהיו בתי חולים שנתנו פטור לחולים מסוימים, דיברנו על כך שהרגולטור צריך להגדיר הגדרה ברורה, צריך לקבוע מיהם החולים להם נותנים פטור או הנחה בחניה.
אורי מקלב: דיברנו גם על הדרך בה יינתן הפטור, שהדרך תהייה נעימה ולהימנע מויכוח על הזכות לפטור.
אורי מקלב: הפונה יעקב חנינה, הוא הראשון שפנה ושנמצא היום כאן, הוא זה שבעצם העלה את הבעיה לסדר היום מבחינת הכנסת והוועדה, נמצאים איתנו היום עוד פונים.
אורי מקלב: , יעקב חנינה סיפר בזמנו על ילד שהיה מאושפז למעלה מחודש, הוא היה צריך להתווכח כדי לקבל הנחה לחניה למרות שיש הנחה קבוע בבית החולים.
אורי מקלב: כולנו הרי יודעים שלא אוהבים להתווכח לא עם האחות הראשית ולא עם האחות הכללית וגם עם לא עם שאר הצוות.
אורי מקלב: אנשים לא מגיעים להתווכח וברור שהם נמצאים בתקופה קשה.
ציפי חוטובלי: הם באמת נמצאים בתקופה קשה, כל מי שבא לבקר, אפילו ביקור יולדות, יודע שזו תקופה לא פשוטה, ובמיוחד למבוגרים או אחרים שעוברים מחלה.
ציפי חוטובלי: נראה לי שצריך לחסוך את העניין מהאנשים.
אורי מקלב: ראוי לציין, שפנינו מיד ל, סגן שר הבריאות מר יעקב ליצמן, הזדהה ונענה לנושא, ואף הורה למנכ"ל לערוך סקר בין בתי החולים ולהוציא על כך חוזר מנכ"ל.
אורי מקלב: במעמד זה, נשלח ניחומים לסגן שר ליצמן על מות אחותו, ההלוויה מתקיימת כעת, אנחנו שולחים מכאן ניחומים.
אורי מקלב: גם המנכ"ל וגם דוקטור חזי לוי, מ, היו אמורים להגיע לוועדה אבל בגלל המשא ומתן שמתקיים כעת עם הרופאים, הם ממשיכים אותו ולא רוצים לאבד את הרצף, אנחנו מאחלים להם הצלחה גם בנושא הזה.
אורי מקלב: אנחנו נרצה לשמוע את , אני מבין שיש חוזר שנמצא בטיוטה ועדיין מכמה סיבות לא הופץ, נשמע מהן הסיבות בגללן הוא לא הופץ ומה הן הבעיות בהפצת החוזר.
אורי מקלב: לנו יש גם הערות על טיוטת החוזר שראינו.
רחל אדטו: מה שמונח כאן הוא טיוטה?
אורי מקלב: טיוטה.
אורי מקלב: אם חברי הכנסת מבקשים להוסיף משהו זה הזמן, לאחר מכן נפנה לפונים ולמשיבים.
רחל אדטו: תודה רבה אדוני היושב ראש על הנושא שאתה מעלה.
רחל אדטו: כמו נושאים אחרים שאתה נוגע פתאום אנחנו מגלים שיש עולם ומלואו.
רחל אדטו: לי יש תודה מיוחדת לך בנושא של הפרעות אכילה שבזכות הוועדה כאן הפך להיות - - -
אורי מקלב: יש גם חוק בעניין.
רחל אדטו: זה דבר כל כך חשוב ומרכזי, וכן תודה על זיהוי הנושאים.
רחל אדטו: אני פחות שותפה למה שנאמר כאן על ידי חבריי.
רחל אדטו: אני חושבת שאת הנושא הזה צריך להכניס לפרופורציות, אני הייתי מחלקת חד משמעית את הנושא הזה לשתי קבוצות, אין דין משפחה שבאה לבקר יולדת או עשרים חברים שבאים להגיד מזל טוב ומשתמשים במגרש החניה של בית החולים שעולה בין 15-18-20 שקלים ליום חניה – זה מחיר שהלוואי שהייתי מצליחה לשלם במגרשי חניה במרכז העיר.
רחל אדטו: אין דין אותו ביקור, גם אם זו מצוות ביקור חולים וגם אם זו מצוות ביקור יולדת וגם מצוות ביקור שכן שעבר ניתוח בבית החולים או ביקור מכל סיבה אחרת, או חולה שבא לעשות בדיקת MRI או בדיקה אחרת בבית החולים, או חולה שמגיע למרפאה אמבולטורית, זה ביקור חד פעמי ואז תשלום של בין 18-20 שקלים נראה הגון, נכון.
רחל אדטו: אנחנו צריכים לזכור את הצד השני, שבהמשך ארחיב לגביו, אשר חובתו גם להחזיק את מגרש החניה הזה.
רחל אדטו: אם הוא לא היה נותן את מגרש חניה אולי הוא היה מצליח להרחיב שירותים ועל השטח הזה אולי בונה משהו אחר.
רחל אדטו: אני לא מדברת כרגע על הצד של בית החולים - - -
יוליה שמאלוב-ברקוביץ: את מתכוונת לנדל"ן?
רחל אדטו: למה נדל"ן?
רחל אדטו: הוא יכול לבנות מרפאות או משהו אחר, הוא יכול לשים משהו אחר ולהרחיב את השירותים.
אורי מקלב: ציינו, שהחניון הוא לא שירות אקסטרה.
רחל אדטו: נכון, אבל לבנות חניון של שלוש-ארבע קומות ולחפור ולבנות את היסודות, מישהו הרי מממן את זה.
רחל אדטו: לא בכל בתי החולים הממשלתיים הממשלה מממנת.
רחל אדטו: מישהו ממן את החניון ומישהו צריך לנקות ולשים שומר במקום.
ציפי חוטובלי: ואת כל ההוצאות האלה משיטים על האנשים.
רחל אדטו: על חשבון בית החולים?
יוליה שמאלוב-ברקוביץ: ביקשנו לדעת, כמה הם מרווחים.
רחל אדטו: אנחנו מתעלמים מהצד של בתי החולים.
רחל אדטו: בתי חולים הם לא מקור רווח והם חייבים להחזיק את עצמם כי הם נמצאים תחת ביקורת.
רחל אדטו: את יודעת, אם בית חולים נמצא במצב כלכלי לא טוב אז הוא לא יוכל לתת שירותים אחרים לקהל כי אם הוא צריך לבחור בין קניית תרופות לקניית ציוד חדש, פיתוח שירותים ודברים אחרים ואין לו כסף לזה כי הוא עסוק בבניית חניון שלוש קומות זה, לרעת אזרחים.
רחל אדטו: צריך לזכור גם את הצד הזה.
רחל אדטו: אני הייתי מפרידה את הדיון הזה לשתי קבוצות.
רחל אדטו: לטעמי ובעיניי, וכמו שאמרת הייתי חמש עשרה שנה בעמדת ניהול ולכן אני רואה את הנושא משני הצדדים.
רחל אדטו: אני בהחלט רואה את הצד של בית החולים אבל אני גם רואה את הצד של האנשים המטופלים.
רחל אדטו: לא דין חולה שנכנס חד פעמית ל"שערי צדק" למשל, "שערי צדק" זו דוגמה נהדרת, אם אנשים שנכנסים ל"שערי צדק", ויקבלו את החניון חינם יכולים באותו זמן לעבור לצד השני של הכביש למרכז הקניות.
יוליה שמאלוב-ברקוביץ: אבל אף אחד לא מדבר על שירות חינם.
רחל אדטו: יש לקחת בחשבון, שכדי להגיע למרכז הקניות של בית הכרם, הם יעדיפו לקחת את הרכב ולשלם 10-12 שקלים ולא לשלם לחניה בצד השני.
אורי מקלב: מצד שני אני יכול להגיד, שכל המבקרים שמגיעים לבית החולים יחנו בחניון המרכז המסחרי שבחינם, כמו שאמרת יש שני צדדים.